In daardie geologiese tydperk het die aarde net oor 'n dun en giftige atmosfeer beskik. [[Vulkaan|Vulkaniese]] uitbarstings was 'n gereelde verskynsel, en meteoriete het die planeet moontlik nog dikwels getref. Sowat 2&nbsp;000 miljoen jaar gelede het die [[Vredefort-koepel|Vredefort-meteoriet-impak]] die Witwatersrandse bekken op 'n dramatiese wyse geraak. Groot dele van die bekken is na benede geskuif, en sodoende was die goudvelde teen erosie beskerm. Sonder die impak van die Vredefort-meteoriet sou die goudvoorkomste nie bewaar gebly het nie.